b'\n_START_ARTICLE_\nOkameneli gozd, Khorixas\n_START_PARAGRAPH_\nOkameneli gozd Khorixas je pribli\xc5\xbeno 40 kilometrov zahodno od namibijskega mesta Khorixas ob cesti C39. V njem je veliko drevesnih debel, ki so okamnela z diagenezo. Vsaj dve veliki debli si je mogo\xc4\x8de ogledati, druga so zelo oddaljena. 1. marca 1950 je bil razgla\xc5\xa1en za dr\xc5\xbeavni spomenik._NEWLINE_Domneva se, da so se drevesa zna\xc5\xa1la tu po veliki poplavi in jih je pokrila naplavina peska. Organske snovi, prikraj\xc5\xa1ane za kisik, so zgnile in v milijonih let okamnele, vsaka celica posebej, videz, \xc4\x8de ne barva, lesa je ohranjen. Okoli\xc5\xa1ki pesek je bil pe\xc5\xa1\xc4\x8denjak, ki je z erozijo razpadel in razkril okamnela drevesa._NEWLINE_Poleg tega je tu tudi veliko izjemnih rastlin velbi\xc4\x8devk._NEWLINE_Gozd si je mogo\xc4\x8de ogledati le z vodnikom.'